CELEX: E2021P0003
Language: ro
Date: 2021-07-01 00:00:00
Title: Cerere adresată Curții de Justiție a AELS pentru obținerea unui aviz consultativ, de către Oslo tingrett la data de 1 iulie 2021 în cauza PRA Group Europe AS v Staten/Skatteetaten (Cauza E-3/21) 2021/C 426/06

21.10.2021   
            
            
               RO
            
            
               Jurnalul Oficial al Uniunii Europene
            
            
               C 426/9
            
         
      Cerere adresată Curții de Justiție a AELS pentru obținerea unui aviz consultativ, de către Oslo tingrett la data de 1 iulie 2021 în cauza PRA Group Europe AS v Staten/Skatteetaten
      (Cauza E-3/21)
      (2021/C 426/06)
      Prin scrisoarea din 1 iulie 2021, Oslo tingrett (Tribunalul districtual Oslo) a înaintat o cerere Curții de Justiție a AELS, înregistrată la grefa Tribunalului la 2 iulie 2021, vizând emiterea unui aviz consultativ în cauza RA Group Europe AS contra Staten v/Skatteetaten, cu privire la următoarele întrebări:
      
                  1.
               
               
                  Există o restricție în sensul articolului 31 din Acordul privind SEE coroborat cu articolul 34, în cazul în care contribuțiile la nivel de grup ale societăților norvegiene majorează deducerea maximă a dobânzii și, prin urmare, dreptul de deducere a dobânzilor debitoare față de părțile afiliate în temeiul regulii deducerii limitate a dobânzii, posibilitate care, în temeiul normelor fiscale norvegiene, nu este disponibilă pentru investiții efectuate de către sau în societăți din SEE?
               
            
                  2.
               
               
                  Se află o societate din SEE care face parte dintr-un grup incluzând o societate norvegiană într-o situație comparabilă cu aceea a unei societăți norvegiene care formează un grup cu o altă societate norvegiană și ce importanță are pentru evaluarea comparabilității faptul că nu a fost efectuată nicio contribuție reală din partea societății din SEE către societatea norvegiană, ci mai degrabă a fost acordat un împrumut?
               
            
                  3.
               
               
                  În cazul în care există o restricție: ce motive de interes general pot justifica o astfel de restricție?